Worcester F 80 Distictiones

244 Stabat Christus

Stabat Christus ad predicandum vt melius audiretur sicut clamans edictum principis, Joan. 7[:37]: *In die magno festiuitatis stabat Jesus*, etc. In quo innuitur vite eminencia in predicatore, Ysai. 40[:9]: *Super montem excelsum ascende, tu.*

¶ Secundo in apostolorum visitacione vt recreans cognosceretur sicut pastor in medio gregis, Joan. vltimo [21:4]: *Stetit Jesus in* medio discipulorum vbi innuitur quod prelatus debet esse persona indifferens et equaliter se habere ad subditos sicut medium eque distat[[1]](#footnote-1)

/fol. 305va/

ab extremis, [1] Reg. 10[:23]: *Stetit* Saul *in medio populi.*

¶ Tercio, stat ad cordis ostium vt gratias conferat, sicut radius solis ad fenestram offert se, Apo. 3[:20]: *Ecci sto ad ostium, et pulso.* In quo ad defectus est ex parte hominis si gratiam non habeat ut dicitur Sap. 6[:15]: *Qui de luce vigilaverit ad illam*.

¶ Quarto, stat in fidelium persecucione vt opem ferat, Act. 7[:55]: *Ecce video cælos apertos,* in quo innuitur quod in Deum debemus confidere, Psal. [90:15]: *Cum ipso sum in tribulatione*.

¶ Quinto, stabit in iudicii execucione ut forcius feriat sicut excuciens triticum, Ysai. 3[:13]: *Stat ad judicandum Dominus*. In quo innuitur timor peccantibus quia percuciet plaga insanabili.

¶ Item stare debent viri iusti ad quinque. Primo, ad seruiendum Domino reuerenter, Eccli. [47:11]: *Stare fecit* cantatores circa *altare*.

¶ Secundo, ad resistendum temptacionibus, sicut stant pugiles in pugnis, Eccli. 2[:1]: *Fili, accedens ad servitutem Dei sta* in *timore*.

¶ Tercio, ad inquirendum de recta via, Jer. 6[:16]: *State super vias* vestras*, videte, et interrogate de semitis antiquis*.

¶ Quarto, ad custodiendum subditos, sicut speculator stat ad menia, Haba. 2[:1]: *Super custodiam meam stabo*. Ysai. 21[:8]: *Super speculam Domini ego sum, stans jugiter*.

¶ Quinto, ut sententiam iudicis audiat, sicut citatus in curiam stat, non sedet, Rom. 14[:10]: *Omnes stabimus ante tribunal Christi*. Et *tunc iusti stabunt in magna constantia adversus eos*, Sap. [5:1].

¶ Item, stare legimus virum sed male propter quinque de quibus culpatur. Primo, ratione loci, id est, peccati, in quo stat immunde, Psal. [1:1]: *Beatus vir qui non abiit in consilio.* Immo ibidem apropriare turpe foret, Gen. 19[:17]: *Nec stes in omni circa regione*.

¶ Secundo, ratione temporis in quo stat ociosus cum sit viator habens magnam dietam peragere, Matt. 20[:6]: *Quid hic statis tota die otiosi?*

¶ Tercio, ratione cause, id est, culpe, propter quam continuandam culpabilis est, Leu. 19[:16]: *Non stabis contra sanguinem proximi*, multo minus contra sanguinem proprium.

¶ Quarto, ratione noticie status in quo stat. Nam magis culpabilis est qui peccat ex cetera scientia, Luc. 18[:11]: *Pharisæus stans*, hic *apud se*, etc.

¶ Quinto,

/fol. 305vb/

ratione persone que in peccato stat magis, enim, culpatur qui stat contra amicum quam alius, Psal. [37:12]: *Amici mei et proximi mei adversum me,* etc.

¶ Item stare solent pugnantes in duello, perorantes in iudicio, ministrantes in obsequio. Sic debemus nos tanquam hosti resistentes, tanquam iudici assistentes,[[2]](#footnote-2) tanquam patri seruientes.

¶ De primo, Eph. 6[:10-11]: *Confortamini in Domino, et in virtutis,* etc.,vsque *insidias diaboli.* De secundo, Luc. 17[:12]: *Occurrerunt ei decem viri leprosi, qui steterunt*. De tercio, Eccli. 2[:1]: *Fili, accedens ad servitutem Dei,* etc.

1. distat ] *add.* distat F 80. [↑](#footnote-ref-1)
2. assistentes ] Lambeth, *corr.* resistentes F 80, allegantes F 128. [↑](#footnote-ref-2)